ผมพูดแค่หลักประชาธิปไตย พล.อ.ยศนันท์ ไม่ตอบโต้ ถือซะว่าพี่ป้อมให้พร
ถูกพี่ใหญ่จัดหนักขนาดนี้ ยังมีสีหน้ายิ้มแย้ม พล.อ.ยศนันท์ หร่ายเจริญ อดีตรองผู้บัญชาการทหารสูงสุด ยังนิ่งเงียบ ภายหลัง พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม อดีตผู้บังคับบัญชาสายตรง ออกมาเหน็บผ่านสื่อ กรณีเปิดตัวสมัครสมาชิกพรรคไทยรักษาชาติ  ไม่สำนึกบุญคุณข้าวแดงแกงร้อน เอาหน่วยงานคสช. ไปพูดพาดพิงในทางไม่ดี ทำตัวเป็นจิ้งจกเปลี่ยนสี ทั้งที่เมื่อก่อนตนเองเคยค้ำจุน ,การให้สัมภาษณ์ของบิ๊กป้อม ยังไม่มีเสียงตอบรับสะท้อนกลับแก้ตัวให้ยืดยาวจาก บิ๊กยอร์ช ไม่แม้แต่จะแสดงท่าที สะทกสะเทือนใจ ถูกจี้ถามก็ตอบกลับมาเพียงว่า ,ผมเป็นทหาร ผมเคารพท่าน ผมไม่ตอบโต้ใดๆ และถือว่าท่านให้พร ผมคิดแบบนั้นจริงๆ ,ทั้งนี้ยังยืนยันด้วยว่า ไม่เคยได้ให้สัมภาษณ์พาดพิงใดๆ บิ๊กป้อมเลย แค่พูดในเรื่องหลักการประชาธิปไตยเท่านั้น ,ก็ไม่ทราบได้ว่าที่บิ๊กยอร์ช ไม่ออกมาตอบโต้ข้อครหา เพราะคิดว่าผู้ใหญ่ให้พรจริงๆ หรือเข้าใจอย่างลึกซึ้งว่า กระดูกคนละเบอร์ การปล่อยผ่านให้กระแสเรื่องราวมันเงียบลงไป น่าจะเป็นทางออกที่ดีที่สุด(หรือเปล่า?) ,ทีมข่าวเจาะประเด็น พาย้อนกลับไปอ่านคำพูดที่ พล.อ.ยศนันท์ ได้ออกมาให้สัมภาษณ์ออกสื่ออย่างเป็นทางการเมื่อวานนี้ ระบุว่า , พรรคไทยรักษาชาติ, เป็นพรรคที่มีอุดมการณ์ประชาธิปไตย และแนวทางการพัฒนาประเทศทันต่อการเปลี่ยนแปลงของโลก เป็นแนวทางที่น่าสนใจและสำคัญมาก วันนี้อยากเรียกร้องทหารทุกคนยืนเคียงข้างประชาชน หมดยุคของการใช้อำนาจเผด็จการมาปกครองประเทศแล้ว,บทเรียนการยึดอำนาจตลอด 4 ปีกว่าที่ผ่านมาแสดงให้เห็นแล้วว่า ประเทศชาติไม่เจริญก้าวหน้าประชาชนเดือดร้อน ถึงเวลาแล้วที่ทหารทุกคนต้องหันมาหาประชาชน มีเพื่อนทหารรุ่น ตท.16 สมัครเป็นสมาชิกก่อนหน้าบ้างแล้ว, ***และนี่คือบทสัมมภาษณ์ที่ พล.อ.ยศนันท์ ออกมาบอกกับสื่อมวลชนในภายหลังว่า ไม่ได้พูดพาดพิงใดๆ ถึงบิ๊กป้อมเลย 
ถูกพี่ใหญ่จัดหนักขนาดนี้ ยังมีสีหน้ายิ้มแย้ม พล.อ.ยศนันท์ หร่ายเจริญ อดีตรองผู้บัญชาการทหารสูงสุด ยังนิ่งเงียบ ภายหลัง พลเอกประวิตร วงษ์สุวรรณ
ยศนันท์ หร่ายเจริญ,บิ๊กยอร์ช,ประวิตร วงศ์สุวรรณ,ไทยรักษาชาติ,ข่าวร้อน,ข่าวทั่วไป